નકારાત્મક બાબતોને છોડી દેવામાં સુખ માટેની આઠમી વ્યૂહરચના છે. બીજા માણસોની ટીકાથી, કાનભંભેરણીથી દૂર રહીએ. પોપ ફ્રાન્સિસ કહે છે કે, બીજાની ટીકા-ટિપ્પણીમાં આપણી લઘુતાગ્રંથિ છે. એમાં બીજાને ઉતારી પાડીને પોતાની મોટાઈને દેખાડવાનો પ્રયત્ન છે. આવી બધી નકારાત્મક બાબતોથી મુક્ત રહીને આપણે સુખ માણી શકીએ. બીજા બધાંને મોટાં ગણીને એમની સેવાચાકરી કરો, એમને આદરમાન આપો. બીજાને સુખી કરીને આપણે સુખી બની શકીએ.